સારાંશ માટે દસ્તાવેજ: વિવિધ ઍક્ઝિટ પોલમાં ભાજપ અને સાથી પક્ષોના બનેલા ગઠબંધનને બહુમત મળી રહ્યો હોવાનાં અનુમાનો કરવામાં આવ્યાં છે. 

કૉંગ્રેસ અને તેના સાથી પક્ષોનું યુપીએ ગઠબંધન ઍક્ઝિટ પોલમાં ખૂબ પાછળ દેખાઈ રહ્યું છે.

ઍક્ઝિટ પોલનાં તારણો એવું દર્શાવી રહ્યાં છે કે દેશમાં ફરી ભાજપની આગેવાનીમાં એનડીએની સરકાર બનશે. 

જોકે, નિષ્ણાતોનું એવું પણ કહેવું છે કે આવા સર્વે પર ભરોસો કરી શકાય નહીં અને ભૂતકાળમાં ઘણી ચૂંટણીઓમાં આવા પોલ ખોટા પડ્યા છે. 

આવી જ રીતે વિપક્ષને પણ આ ઍક્ઝિટ પોલ માફક આવી રહ્યા નથી. વિપક્ષના અનેક નેતા આ પોલને ખોટા ગણાવી રહ્યા છે અને 23મીએ પરિણામ સાવ જુદું જ આવશે તેવી વાત કરી રહ્યા છે. 

ભાજપ આ સર્વેને સાચા ગણીને ઍક્ઝિટ પોલમાં મળેલી બેઠકો કરતાં પણ વધારે બેઠકોનો વિશ્વાસ વ્યક્ત કરી રહ્યો છે. 

'હું ઍક્ઝિટ પોલની ગપસપમાં માનતી નથી'

આ વખતે પશ્ચિમ બંગાળ મુખ્ય મંત્રી મમતા બેનરજીનાં નિવેદનો અને લોકસભા ચૂંટણી દરમિયાન હિંસાને કારણે સતત ચર્ચામાં રહ્યું હતું. 

ચૂંટણીનું મતદાન પૂર્ણ થયા બાદ આવેલા સર્વે મમતા બેનરજી માટે સારા રહ્યા નથી. અહીં ભાજપને લાભ થતો દેખાય છે. 

મમતા બેનરજીએ આ મામલે પ્રતિક્રિયા આપતાં કહ્યું હતું કે ઍક્ઝિટ પોલની આ ગપસપ વિશે હું માનતી નથી. 

તેમણે કહ્યું, "હું આમાં માનતી નથી. ઈવીએમ મશીનમાં ચેડાં કરવા અથવા હજારોની સંખ્યામાં ઈવીએમ બદલવા માટેનો આ ગેમ પ્લાન છે અને એટલા માટે આ ગપસપ કરાઈ છે."

"હું વિપક્ષોને એક થવા અને મજબૂત રહેવા માટે અપીલ કરું છું. આપણે સાથે મળીને લડીશું." બંગાળમાં કુલ 42 લોકસભાની બેઠકો છે. 

બિહારમાં ભાજપ અને જેડીયુ સાથે મળીને ચૂંટણી લડ્યા છે. તેમની સામે મુખ્ય પક્ષ આરજેડી છે. 

મોટા ભાગના ઍક્ઝિટ પોલ આરજેડીનું બિહારમાં ખરાબ પ્રદર્શન દર્શાવી રહ્યા છે. જોકે, આરજેડી આ સર્વેને માનવા તૈયાર નથી. 

રાષ્ટ્રીય જનતા દળના નેતા અને લાલુ પ્રસાદના પુત્ર તેજસ્વી યાદવે ઍક્ઝિટ પોલને આરએસએસના ટેકાવાળી સંસ્થાઓની ટ્રીક ગણાવી હતી અને તેમના ટેકેદારોને આ સર્વેને નકારી દેવા કહ્યું હતું. 

તેમણે કહ્યું, "ઍક્ઝિટ પોલનાં તારણો ખોટાં છે અને અમે બિહારમાં જીતીએ છીએ. સ્ટ્રોંગરૂમની નજીક તમે ચોકીદારી કરતા રહેજો. આ એક ટ્રીક છે અને તે સફળ થશે નહીં."

કૉંગ્રેસ પણ માનવા તૈયાર નથી 

મોટા ભાગના ઍક્ઝિટ પોલમાં ભાજપ અને તેમના સાથી પક્ષોને સંપૂર્ણ બહુમત મળતો દેખાયા બાદ કૉંગ્રેસના વિવિધ નેતાઓ તરફથી પણ આ મામલે નિવેદનો આવવાં લાગ્યાં હતાં....\nદસ્તાવેજની સમાન ભાષામાં સારાંશ:
લોકસભાની ચૂંટણીના અંતિમ તબક્કાનું મતદાન રવિવારે પૂર્ણ થયા બાદ સાંજે 6:30 વાગ્યે ઍક્ઝિટ પોલ આવવાની શરૂઆત થઈ હતી.